Document ID: 32003D0467

Id-Deċiżjoni tal-Kummissjoni
tat-23 ta’ Ġunju 2003
li tistabbilixxi l-kwalifika ta’ uffiċjalment ħielsa mit-tuberkolosi, bruċellosi u lewkosi bovina enzootika ta’ xi Stati Membri u reġjuni fl-Istati Membri rigward annimali bovini
(notifikata bid-dokument numru K(2003) 1925)
(Test b’relevanza għaż-ŻEE)
(2003/467/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar problemi ta’ saħħa li jolqtu l-kummerċ intrakomunitarji f’annimali bovini u ħnieżer [1], kif l-aħħar emendata bir-Regolament tal-Kummissjoni (KE) Nru. 1226/2002 [2], u b’mod partikolari l-Anness A(I)(4), l-Anness A(II)(7) u l-Anness D(I)(E) tagħha,
Billi:
(1) Id-Direttiva 64/432/KEE tipprovdi li Stati Membri jew partijiet jew reġjuni tagħhom jistgħu jkunu ddikjarata bħala uffiċjalment ħielsa mit-tuberkolożi, mill-bruċellosi u mill-lewkożi bovina enzootika fil-konfront ta’ annimali bovini bla ħsara għall-konformità ma’ ċerti kondizzjonijiet stabbiliti f’dik id-Direttiva.
(2) Id-Deċiżjoni tal-Kummissjoni 1999/467/KE [3], kif l-aħħar emendata bid-Deċiżjoni 2001/26/KE [4], tistabbilixxi l-kwalifika ta’ uffiċjalment ħielsa mit-tuberkolożi ta’ ċerti Stati Membri u reġjuni ta’ Stati Membri fir-rigward ta’ annimali bovini.
(3) Id-Deċiżjoni tal-Kummissjoni1999/466/KE [5], kif l-aħħar emendatata bid-Deċiżjoni 2003/164/KEE [6], tistabbilixxi l-kwalifika ta’ uffiċjalment ħielsa mill-burċellosi ta’ ċerti Stati Membri u reġjuni ta’ Stati Membri fir-rigward ta’ annimali bovini.
(4) Id-Deċiżjoni tal-Kummissjoni 1999/465/KE [7], kif l-aħħar emendata bid-Deċiżjoni 2003/177/KEE [8], tistabbilixxi l-kwalifika ta’ uffiċjalment ħielsa mill-lewkosi bovina enzootika ta’ ċerti Stati Membri u reġjuni ta’ l-Istati Membri.
(5) Il-Belġju għat-territorju proprju tagħha, u l-Italja għall-provinċji ta’ Ascoli Piceno, Bergamo, Lecco u Sondrio taw lill-Kummissjoni dokumentazzjoni li turi konformità mal-kondizzjonijiet kollha msemmija fid-Direttiva 64/432/KEE, sabiex it-territorju tal-Belġju u dawk ir-reġjuni ta’ l-Italja jkunu jistgħu jiġu ddikjarati bħala uffiċjalment ħielsa mit-tuberkolosi fir-rigward ta’ annimali bovini.
(6) Il-Belġju għat-territorju proprju tagħha, u l-Italja għar-reġjuni ta’ Sardinja u l-provinċji ta’ Ascoli Piceno, Bergamo, Como, Lecco, Mantova, Sondrio, Trento u Varese taw lill-Kummissjoni dokumentazzjoni li turi konformità mal-kondizzjonijiet kollha msemmija fid-Direttiva 64/432/KEE, sabiex it-territorju tal-Belġju u dawk ir-reġjuni ta’ l-Italja jistgħu jiġu ddikkjarati bħala uffiċjlament ħielsa mill-burċellosi fir-rigward ta’ annimali bovini.
(7) L-Italja tat lill-Kummissjoni dokumentazzjoni li turi konformità mal-kondizzjonijiet kollha msemmija fid-Direttiva 64/432/KEE, fir-rigward tal-provinċji ta’ Ascoli Piceno, Bergamo, Brescia, Como, Lecco, Mantova, Sondrio u Varese sabiex dawk ir-reġjuni jistgħu jkunu ddikjarati uffiċjalment ħielsa mil-lewkosi bovina enzootika.
(8) Fl-interessi taċ-ċarezza, il-lista ta’ Stati Membri u reġjuni ta’ Stati Membri ddikjarati bħala uffiċjalment ħielsa mit-tuberkolosi, bruċellosi u lewkosi bovina enzootika, fir-rigward ta’ annimali bovini, hi stabbilita fl-istess att. Għalhekk, id-Deċiżjonijiet 1999/467/KEE, 1999/466/KEE u 1999/465/KEE għandhom jiġu mħassra.
(9) Il-miżuri provvduti f’din id-Deċiżjoni huma skond l-opinjoni tal-Kumitat Permanenti dwar l-Ikel u s-Saħħa ta’ l-Annimali,
ADDOTTAT DIN ID-DEĊIŻJONI:
Artikolu 1
Stati u Reġjuni ta’ Stati Membri uffiċjalment ħielsa mit-tuberkolosi
1. L-Istati Membri mniżżla fil-Kapitolu 1 ta’ l-Anness I huma ddikjarati bħala uffiċjalment ħielsa mit-tuberkolosi fir-rigward ta’ annimali bovini.
2. Ir-reġjuni ta’ l-Istati Membri mniżżla fil-Kapitolu 2 ta’ l-Anness 1 huma ddikjarati bħala uffiċjalment ħielsa mit-tuberkolosi fir-rigward ta’ annimali bovini.
Artikolu 2
Stati Membri u Reġjuni ta’ Stati Membri uffiċjalment ħielsa mill-bruċellosi
1. L-Istati Membri mniżżla fil-Kapitolu 1 ta’ l-anness II huma ddikjarati bħala uffiċjalment ħielsa mill-bruċellosi fir-rigward ta’ annimali bovini.
2. Ir-reġjuni ta’ l-Istati Membri mniżżla fil-Kapitolu 2 ta’ l-Anness II huma ddikjarati bħala uffiċjalment ħielsa mill-bruċellosi fir-rigward ta’ annimali bovini.
Artikolu 3
Stati Membri u Reġjuni ta’ Stati Membri uffiċjalment ħielsa mil-lewkosi bovina ezootika
1. L-Istati Membri mniżżla fil-Kapitolu 1 ta’ l-Anness III huma ddikjarati bħala uffiċjalment ħielsa mil-lewkosi bovina enzootika.
2. Ir-reġjuni ta’ l-Istati Membri mniżżla fil-Kapitolu 2 ta’ l-Anness III huma ddikjarati bħala uffiċjalment ħielsa mil-lewkosi bovina enzootika.
Artikolu 4
Iħassar
Id-Deċiżjonijiet 1999/465/KE, 1999/466/KE u 1999/467/KE huma mħassra.
Artikolu 5
Destinatarji
Din id-Deċiżjoni hija indirizzata lill-Istati Membri.
Magħmula fi Brussel, fit-23 ta’ Ġunju 2003.

Labels: 0
18
6